29/06/2015 | Administración LocalMunicipal
Carballo
Anuncio de delegación de competencias en expedientes sancionadores de tráfico

Por Decreto da Alcaldía n.º 1970/2015 de 19 de xuño, foi dictada resolución pola que se delega a competencia en expedientes sancionadores de tráfico de acordo co seguinte: Por Decreto 1901/2015 de 13/06/15 foi delegada na concelleira dona Milagros Lantes Seara a dirección e xestión das áreas de Planificación e Mobilidade Urbana, Contratación e Seguridade Cidadá. As facultades que se delegaron foron a dirección interna dos servicios correspondentes e a xestión en xeral dos asuntos con eles relacionados, con facultades de estudio dos asuntos. Non se delegaron facultades resolutorias mediante actos administrativos, que afectasen ou non a terceiros. De conformidade coas atribucións conferidas polo artigo 61.3 da Lei 5/1997, do 22 de xullo, de administración local de Galicia, 23.4 da Lei 7/1985, reguladora das bases de réxime local, e 43 e seguintes do R. D 2568/1986, que aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar na concelleira delegada de Planificación e Mobilidade Urbana, Contratación e Seguridade Cidadá, dona Milagros Lantes Seara, a competencia para resolver os expedientes sancionadores ó abeiro da Lei sobre tráfico, circulación de vehículos a motor e seguridade vial (R. D. Legislativo 339/1990, do 2 de marzo), así como a resolución de tódalas incidencias xurdidas na tramitación dos correspondentes expedientes. Quedan, en todo caso, excluídas desta delegación, as competencias indelegables do alcalde por establecelo así expresamente a normativa de réxime local vixente. Segundo. –O instructor e o secretario nos expedientes sinalados serán os seguintes funcionarios: Instructor: dona Susana Mariño Lorenzo, técnica de Administración Xeral deste Concello. Secretario: don Alejandro González Cousillas, auxiliar administrativo deste Concello. Terceiro. –Todo canto antecede o é sen prexuizo das avocacións que, no seu caso, poideran disporse pola Alcaldía, de maneira motivada e mediante resolución formal, dacordo co previsto na Lei 30/92 de réxime xurídico das administracións públicas e do procedemento administrativo común. Cuarto. –Non é delegable a resolución dos recursos administrativos que se interpoñan contra os actos dictados por delegación. Quinto. –O réxime das resolucións dictadas por delegación será o establecido pola Lei 30/92 de réxime xurídico das administracións públicas e do procedemento administrativo común, Lei 7/1985, reguladora das bases de réxime local, e Real decreto 2568/1986 de Regulamento de organización, funcionamento e réxime xurídico das entidades locais. Sexto. –A presente delegación surtirá efectos desde o día seguinte á firma desta resolución, sen prexuizo da súa preceptiva publicación no Boletín Oficial da Provincia. Sétimo. –Déase conta ó Pleno desta resolución na primeira sesión que se celebre. Notifíquese a mesma ós Concelleiros delegados para a súa eficacia coas prevencións establecidas no art.114 do Regulamento de organización, funcionamento e réxime xurídico das entidades locais. Así mesmo déase conta desta resolución ós servicios municipais relacionados coa competencia delegada e notifíquese ademáis persoalmente ós designados. Carballo, 19 de xuño de 2015. O alcalde D. Evencio Ferrero Rodríguez